Womens - Rock Bling Hoodie in Vintage Black | Superdry
Home womens hoodies and sweatshirts Rock Bling Hoodie Ses van die een, ŉ halfdosyn van die ander | Maroela Media
Paul Feeney (Foto stuff.co.nz)
Wanneer die son nie skyn nie, reën dit.
Nee, sê die Nieu-Seelanders, wanneer dit nie reën nie, skyn die son.
Die Nieu-Seelandse afrigter Paul Feeney, wat Auckland voorheen afgerig asook die Blues in die Superreeks bygestaan het, gooi sy gewig vanjaar in by die Stormers in ŉ poging om die gaping tussen die Kapenaars en hul Nieu-Seelandse eweknieë te verklein.
Ná die Stormers se onlangse oefenkamp in Hermanus het Feeney gesê Suid-Afrikaanse spelers het dieselfde vaardighede as die Kiwi’s en die Nieu-Seelanders het nie ŉ groter X-faktor nie.
Volgens Feeney het die Stormers spelers wat geweldig atleties is, met die vermoë om af te trap. Maar alles kom neer op die akkurate uitvoering daarvan en dis ŉ kwessie van ŉ bietjie meer klem daarop lê en meer tyd daaraan bestee, is daar berig.
Nee, sê die Nieu-Seelanders, en op stuff.co.nz eintlik word die toewyding en professionalisme van die Suid-Afrikaanse spelers bevraagteken.
Dis dalk ŉ bietjie aspris, maar wat wel waar is, is dat die Nieu-Seelandse spelers tog meer toegewyd is.
Dis een van die probleme wat op die Suid-Afrikaanse Rugbyunie se tweedaagse beraad verlede jaar in Oktober onder die loep geneem is, naamlik dat SA spanne se fiksheid dalk onder verdenking is.
Kom ons kyk wat vanjaar by die Crusaders gebeur. Van hul All Blacks is tot aan die einde van die maand afgegee, maar die meeste van hulle het reeds by hul spanne ingeval.
Die Crusaders het ook die gebruiklike rusdae op Woensdae tydelik opgeskort en dit vervang met ŉ stoei- en bykomende sessie in die gimnasium.
Dink daarteenoor maar terug aan die ongelukkigheid ŉ paar jaar gelede in die Sharks-kamp wat tot die afdanking van Jake White gelei het.
White en die spelers het onder meer koppe gestamp oor hoe laat (of hoe vroeg ) die spelers moet begin oefen.
Alle rugbyspelers weet dit, wanneer jy begin moeg word, sluip die foute in.